ઇતિહાસકારો કહે છે કે તેનું પરિણામ એ આવ્યું કે આઝાદી આવી અને ભાગલા પડ્યાં ત્યારે આસામના પણ ભાગલા પડ્યા હતા. આસામના લોકોએ સામેથી ભાગલા માગી લીધા હતા, જેથી બંગાળીઓનું વર્ચસ્વના રહે અને આસામ માત્ર આસામી ભાષા અને આસામી સંસ્કૃત્તિનું રહે. પંજાબ અને બંગાળ બંને સરહદી રાજ્યો હતા અને તેના ભાગલા કરવા પડે તેમ હતા. તે ભાગલાના દુષ્પરિણામો આવ્યા હતા, પણ છુટકો નહોતો. તેની સાથે આસામનો પણ એક હિસ્સો બાંગલાદેશને આપી દેવાયો હતો, પણ તે મુદ્દે ઉગ્રતા થઈ નહોતી તેથી તેની બહુ ચર્ચા થઈ નથી.